《寿林中书》
宋代·曾丰

岩岩风采百工师，龙马精神海鹤姿。
宫女犹传洞箫赋，都人今作衮衣诗。
幸逢尧舜癸贤日，正是皋夔相国时。
圣主伫知宣室事，甘棠何止郡人思。
凤历推来恰半千，高名千古重于山。
降因天下思姚宋，世有斯文属孔颜。
异俗已传吾父至，中原今仗老臣安。
玺书几日来宣室，走马传宣夹路看。
四镇名藩忽十春，平生材术老经纶。
古来学问须行己，曾向艰危不爱身。
许国莫颖勋业大，倾朝共羡宠光频。
从今更觉功名重，正是人间五福人。

作者简介：（1142—?）乐安人，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。